“ศบค.” พบติดเชื้อโควิด วันนี้ 8,077 คน เสียชีวิต 9 ราย
“ศบค.” พบผู้ติดเชื้อโควิดใหม่ 8,077 ราย แบ่งเป็นผู้ติดเชื้อใหม่ 7,795 ราย และจากเรือนจำ 282 ราย เสียชีวิต 9 ราย
16 ม.ค. 2565

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ (16 ม.ค. 2565) พบผู้ติดเชื้อรายใหม่รวม 8,077 ราย แบ่งเป็นผู้ติดเชื้อใหม่ 7,795 ราย และจากเรือนจำ 282 ราย มีผู้เสียชีวิต 9 ราย และรักษาหายกลับบ้านแล้ว 4,887 ราย ทำให้มีจำนวนผู้ป่วยยืนยันสะสมในประเทศระลอกใหม่อยู่ที่ 101,050 ราย (ตั้งแต่ 1 มกราคม 2565) กำลังรักษา 80,549 ราย หายป่วยสะสมจำนวน 53,517 ราย (ตั้งแต่ 1 มกราคม 2565)
สำหรับจำนวนผู้ป่วยยืนยันสะสมในประเทศตั้งแต่ต้นปี 2563 จนถึงล่าสุดอยู่ที่ 2,324,485 ราย โดยมีผู้ป่วยรักษาหายแล้วเพิ่มขึ้น 4,887 ราย ยอดเสียชีวิตสะสมเพิ่มเป็น 21,925 ราย
